
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ  2012 ԹՎԱԿԱՆԻ ՆՈՅԵՄԲԵՐԻ 22-Ի N 169-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  ԿԱՏԱՐԵԼՈՒ ՄԱՍԻՆ

    Ղեկավարվելով «Նորմատիվ իրավական ակտերի մասին» օրենքի 33-րդ հոդվածի  1-ին մասի 3-րդ կետի, 34–րդ հոդվածի 1–ին, 2–րդ  և 3–րդ մասերի դրույթներով՝ Հայաստանի Հանրապետության Շիրակի մարզի Գյումրի համայնքի ավագանին որոշում է. 
1. Հայաստանի Հանրապետության Շիրակի մարզի  Գյումրի համայնքի ավագանու 2012 թվականի նոյեմբերի 22–ի  ««ՀՀ ՇԻՐԱԿԻ ՄԱՐԶԻ ԳՅՈՒՄՐՈՒ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿ ՍՏԵՂԾԵԼՈՒ, «ՀՀ ՇԻՐԱԿԻ ՄԱՐԶԻ ԳՅՈՒՄՐՈՒ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿԱՆՈՆԱԴՐՈՒԹՅՈՒՆԸ ԵՎ ԱՇԽԱՏԱԿԱԶՄԻ ԿԱՌՈՒՑՎԱԾՔԸ ՀԱՍՏԱՏԵԼՈՒ ՄԱՍԻՆ»» N 169-Ն որոշման (այսուհետ՝ Որոշում) մեջ կատարել հետևյալ փոփոխությունները․
1)   Որոշման նախաբանում
ա․ «Պետական» բառը փոխարինել «Համայնքային» բառով,
բ․ «16-րդ հոդվածի 26-րդ կետով» բառերը և թվերը փոխարինել «18-րդ հոդվածի 1-ին մասի 28-րդ կետին» թվերով և բառերով,
2)  Որոշման վերնագրում ««ՀՀ ՇԻՐԱԿԻ ՄԱՐԶԻ ԳՅՈՒՄՐՈՒ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿԱՆՈՆԱԴՐՈՒԹՅՈՒՆԸ» բառերը փոխարինել ««ՀՀ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿԱՆՈՆԱԴՐՈՒԹՅՈՒՆԸ» բառերով։
3) Որոշման 2-րդ և 3-րդ կետերում ««Հայաստանի Հանրապետության Շիրակի մարզի Գյումրու քաղաքապետարանի աշխատակազմ» համայնքային կառավարչական հիմնարկի» բառերը փոխարինել «««Հայաստանի Հանրապետության Շիրակի մարզի Գյումրու համայնքապետարանի աշխատակազմ» համայնքային կառավարչական հիմնարկի»» բառերով, 
4) Որոշման 2–րդ կետով հաստատված N 1 հավելվածը շարադրել նոր խմբագրությամբ՝ համաձայն N 1 հավելվածի,
5) Որոշման 3–րդ կետով հաստատված N 2 հավելվածը շարադրել նոր խմբագրությամբ՝ համաձայն N 2 հավելվածի։
1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
   
	Ա․ Առաքելյան
Կ․ Մալխասյան
Հ․Վարդանյան






	 
Ք․ Գյումրի
«––»  «–––––––» 2026թ․




ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ  2012 ԹՎԱԿԱՆԻ ՆՈՅԵՄԲԵՐԻ 22-Ի N 169-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

1.Կարգավորման ենթակա խնդրի սահմանումը և առկա իրավիճակը

      Հայաստանի Հանրապետության Շիրակի մարզի Գյումրի համայնքի ավագանու 2012թվականի նոյեմբերի 22–ի N 169-Ն որոշման 2–րդ կետով հաստատվել է «Հայաստանի Հանրապետության Շիրակի մարզի Գյումրու համայնքապետարանի աշխատակազմ» համայնքային կառավարչական հիմնարկի կանոնադրությունը (այսուհետ՝ Կանոնադրություն) և աշխատակազմի կառուցվածքը, Հայաստանի Հանրապետության Շիրակի մարզի Գյումրի համայնքի ավագանու 2023 թվականի  սեպտեմբերի 12-ի 174-Ն որոշմամբ Կանոնադրությունը շարադրվել է նոր խմբագրությամբ՝ համապատասխանեցնելով Հայաստանի Հանրապետության տարածքային կառավարման և ենթակառուցվածքների նախարարության կողմից, որպես մեթոդական աջակցություն, համայնքներին տրամադրված օրինակելի կանոնադրությանը։
  2026 թվականի հունիսի 23-26-ը  Հայաստանի Հանրապետության տարածքային կառավարման և ենթակառուցվածքների նախարարության գլխավոր քարտուղարի 2026 թվականի հունիսի 12-ի և 15-ի NN 1412-Ա, 1422-Ա հրամաններով կադրային գործի վարման վերահսկողություն իրականացներու նպատակով Գյումրու համայնքապետարանի աշխատակազմում իրականացված ուսումնասիրությունների արդյունքում Կանոնադրությունում կիրառվող եզրույթների որոշ անհամապատասխանությունների վերաբերյալ նկատառումներ են կատարվել։
       Այդ անհամապատասխանությունները մասնավորապես հետևյալն են․
       Կանոնադրության 10–րդ և 31-րդ կետերում կիրառվում է   «առանձնացված ստորաբաժանում» եզրույթը, մինչդեռ Գյումրու համայնքապետարանի  աշխատակազմի կառուցվածքում առանձնացված ստորաբաժանումներ չկան 2022 թվականից։
      Կանոնադրության 12–րդ կետում կիրառվում է «պետության կողմից պատվիրակված լիազորություն» եզրույթը, բայց ներկայումս համայնքը չի իրականացնում պետության կողմից պատվիրակված գործառույթներ, որոնք ուղղակիորեն կապված են եղել առանձնացված ստորաբաժանումների ծավալած գործունեության հետ։
       Որոշման 3–րդ կետով հաստատված N 2 հավելվածում դեռ առկա է մեկ առանձնացված ստորաբաժանում, ուստի  N 2 հավելվածը կշարադրվի նոր խմբագրությամբ։
     Հիմք ընդունելով ««Տեղական ինքնակառավարման մասին» օրենքում փոփոխություններ կատարելու մասին» 2026 թվականի  հուլիսի 03-ի ՀՕ-404-Ն օրենքի 1-ին հոդվածի պահանջը՝ նախատեսվում է նաև «աշխատակազմի քարտուղար» բառերը համապատասխան հոլովաձևերով փոխարինել «աշխատակազմի ղեկավար»  բառերով։
      Հաշվի առնելով նախատեսվող բազմակի և բազմաբնույթ փոփոխությունները որոշման N 1 հավելվածը կշարադրվի նոր խմբագրությամբ։


2. Կարգավորման նպատակները և ակնկալվող արդյունքը

      «Հայաստանի Հանրապետության Շիրակի մարզի Գյումրի համայնքի ավագանու 2012 թվականի նոյեմբերի 22–ի N 169-Ն որոշման մեջ փոփոխություններ կատարելու մասին» որոշման ընդունման նպատակն է «Հայաստանի Հանրապետության Շիրակի մարզի Գյումրու համայնքապետարանի աշխատակազմ» համայնքային կառավարչական հիմնարկի Կանոնադրությունը համապատասխանեցնել աշխատակազմի կողմից ներկայումս իրականացվող գործառույթներին՝ վերացնելով Կանոնադրությունում տեղ գտած անհամապատասխանությունները։


3.Ակտի նորմատիվ բնույթի հիմնավորվածությունը

     Սույն իրավական ակտի նորմատիվ բնույթը պայմանավորված է Նորմատիվ իրավական ակտերի մասին օրենքի 36-րդ հոդվածի 5-րդ մասի պահանջի կատարման անհրաժեշտությամբ։


Տ Ե Ղ Ե Կ Ա Ն Ք


«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ  2012 ԹՎԱԿԱՆԻ ՆՈՅԵՄԲԵՐԻ 22-Ի N 169-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ  ԳՅՈՒՄՐԻ ՀԱՄԱՅՆՔԻ 2026 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ

     Որոշման ընդունմամբ Հայաստանի Հանրապետության Շիրակի մարզի Գյումրի համայնքի 2026 թվականի բյուջեում փոփոխություններ չեն կատարվել։



